Γ.Α.Σ. Ιάλυσος

Ο Γ.Α.Σ. Ιάλυσος είναι αθλητικό σωματείο που δραστηριοποιείται στα αθλήματα του ποδοσφαίρου και της καλαθοσφαίρισης. Εδρεύει στα Τριάντα στο νησί της Ρόδου του νομού Δωδεκανήσου. Η ονομασία του παραπέμπει στο μυθικό ήρωα Ιάλυσο.

Το ποδοσφαιρικό τμήμα του συλλόγου είναι το πλέον επιτυχημένο. Αγωνίζεται στο γήπεδο «Οικονομίδειο».

Τμήμα ποδοσφαίρου ανδρών

Ιστορία 
Ο σύλλογος ιδρύθηκε αρχικά το 1925, περίοδο κατά την οποία τα Δωδεκάνησα ανήκαν στο Βασίλειο της Ιταλίας. Ο «Γ.Α.Σ. Ιάλυσος» ιδρύθηκε επίσημα το 1948, περίοδο κατά την οποία τα Δωδεκάνησα περιήλθαν στο Βασίλειο της Ελλάδας.

Την περίοδο 1992–93, η ομάδα κατέκτησε την πρώτη θέση στον όμιλό της, στη Δ΄ Εθνική κατηγορία, κερδίζοντας έτσι την άνοδο στη Γ΄ Εθνική. Την επόμενη περίοδο, 1993–94, μετείχε στον 1ο Όμιλο τερματίζοντας στη δεύτερη θέση με 67 βαθμούς, με αποτέλεσμα την άνοδο στη Β΄ Εθνική. Την περίοδο 1994–95 πραγματοποίησε εντυπωσιακή πορεία, καταλαμβάνοντας την 3η θέση με 57 βαθμούς, 2 βαθμούς πίσω από την Καλαμάτα, χάνοντας για λίγο την άνοδο στην ανώτατη κατηγορία της χώρας.

Η περίοδος 1995–96 δεν ήταν ανάλογη, καθώς η ομάδα γνώρισε τον υποβιβασμό, τερματίζοντας στη 15η θέση με 44 βαθμούς, 1 βαθμό πίσω από τον Παναργειακό, κάτω ακριβώς από τη ζώνη του υποβιβασμού. Έπειτα από δύο περιόδους στη Γ΄ Εθνική, το 1998, η ομάδα επανήλθε στη Β΄ Εθνική κατηγορία, για να επιστρέψει και πάλι στη Γ΄ Εθνική δύο περιόδους αργότερα, το 2000. Μέσα σε ένα χρόνο, η ομάδα βρέθηκε στη Δ΄ Εθνική, έπειτα από 8 αγωνιστικές περιόδους. Την αμέσως επόμενη περίοδο υποβιβάστηκε στα τοπικά πρωταθλήματα της Ε.Π.Σ. Δωδεκανήσου.

Το 2004 επανήλθε στη Δ΄ Εθνική για να επιστρέψει και πάλι στις τοπικές κατηγορίες το 2007. Το 2009 επανήλθε στη Δ΄ Εθνική για ένα χρόνο και υποβιβάστηκε ξανά στα τοπικά πρωταθλήματα. Το 2010 ανακοινώθηκε η συγχώνευση της ομάδας με τον «Α.Σ. Αναγέννηση Νήσου Ρόδου», δημιουργώντας τον «Γ.Α.Σ. Αναγέννηση / Ιάλυσος». Ένα χρόνο μετά, το 2011, μετονομάστηκε σε «Γ.Α.Σ. Ιάλυσος 1948».

Την περίοδο 2014–15 κατέκτησε το πρωτάθλημα της Α΄ Κατηγορίας Ε.Π.Σ.Δ. γεγονός το οποίο του έδωσε το δικαίωμα να αγωνιστεί στο Πρωτάθλημα Πρωταθλητριών Ε.Π.Σ. 2015, λαμβάνοντας μέρος στον 11ο Όμιλο όπου κατέλαβε την πρώτη θέση, κερδίζοντας έτσι την άνοδο στη Γ΄ Εθνική ερασιτεχνική κατηγορία.

Υποστηρικτές 
 Scorpions Club Gate 30

Επιτυχίες 
 Γ΄ Κατηγορία
 Πρωταθλήτρια (2): 1997–98, 2018-19
 Δ΄ κατηγορία
 Πρωταθλήτρια (1): 1992–93
 Α΄ Κατηγορία Ε.Π.Σ.Δ.
 Πρωταθλήτρια (7): 1964–65, 1981–82, 2003–04, 2008–09, 2013–14, 2014–15, 2021–22
 Κύπελλο Ε.Π.Σ.Δ.
 Κυπελλούχος (3): 1957–58, 1977–78, 2014–15

Η διαχρονική πορεία 
 1992–93: Δ΄ Εθνική
 1993–94: Γ΄ Εθνική
 1994–95: Β΄ Εθνική
 1995–96: Β΄ Εθνική
 1996–97: Γ΄ Εθνική
 1997–98: Γ΄ Εθνική
 1998–99: Β΄ Εθνική
 1999–00: Β΄ Εθνική
 2000–01: Γ΄ Εθνική
 2001–02: Δ΄ Εθνική
 2004–05: Δ΄ Εθνική
 2005–06: Δ΄ Εθνική
 2006–07: Δ΄ Εθνική
 2009–10: Δ΄ Εθνική
 2018–19: Γ΄ Εθνική
 2019–20: Γ΄ Εθνική (Φούτμπολ Λιγκ)
 2020–21: Γ΄ Εθνική (Φούτμπολ Λιγκ)
 2022-23: Γ΄ Εθνική

Τμήμα καλαθοσφαίρισης ανδρών 

Το τμήμα καλαθοσφαίρισης ανδρών του Γυμναστικού Αθλητικού Συλλόγου Ιάλυσος (Ialisos Basketball Club) μετέχει στα πρωταθλήματα της Τοπικής Επιτροπής Ελληνικής Ομοσπονδίας Καλαθοσφαίρισης Δωδεκανήσου (ΤΕ ΕΟΚ Δωδεκανήσου).

Τμήματα υποδομών 
Ο σύλλογος λειτουργεί και τμήματα υποδομών, τα οποία συμμετέχουν στις διοργάνώσεις της Τοπικής Επιτροπής Ελληνικής Ομοσπονδίας Καλαθοσφαίρισης Δωδεκανήσου (ΤΕ ΕΟΚ Δωδεκανησου).

Το 2010, μέλη του συλλόγου ίδρυσαν το αθλητικό και πολιτιστικό σωματείο «Π.Α.Ο. Ιάλυσος», το οποίο εστιάζει κυρίως στα τμήματα υποδομών.

Τμήμα καλαθοσφαίρισης γυναικών 

Το τμήμα καλαθοσφαίρισης γυναικών του Γυμναστικού Αθλητικού Συλλόγου Ιάλυσος (Ialisos Basketball Club) μετέχει στα πρωταθλήματα της Τοπικής Επιτροπής Ελληνικής Ομοσπονδίας Καλαθοσφαίρισης Δωδεκανήσου (ΤΕ ΕΟΚ Δωδεκανήσου).

Παραπομπές

Εξωτερικοί σύνδεσμοι 

 

Αθλητικοί σύλλογοι Ρόδου
Ποδοσφαιρικές ομάδες Ελλάδας
Ελληνικοί σύλλογοι καλαθοσφαίρισης
Σωματεία Τ.Ε. Ε.Ο.Κ. Δωδεκανήσου
Ιδρύσεις αθλητικών συλλόγων το 1948
Ιδρύσεις ποδοσφαιρικών ομάδων το 1948
Ιδρύσεις ομάδων καλαθοσφαίρισης σε άγνωστο έτος